
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 198
din 27 noiembrie 2014
privind aprobarea procedurii de autorizare a agenţilor economici pentru desfăşurarea unor activităţi economice pe raza municipiului Sighişoara

Consiliul Local al Municipiului Sighişoara, întrunit în şedinţă ordinară;
Având în vedere proiectul de hotărâre şi referatul de aprobare al Primarului municipiului Sighişoara, în calitate de iniţiator, înregistrat cu nr. 25443/21.11.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Ordonanţei Guvernului nr. 99/2000 privind comercializarea produselor şi serviciilor de piaţă, republicată, cu modificările si completările ulterioare;
Având în vedere prevederile Hotărârii Guvernului nr. 333/2003 pentru aprobarea normelor de aplicare a Ordonanţei Guvernului nr. 99/2000 privind comercializarea produselor si serviciilor de piaţă; 

Având în vedere prevederile Legii nr. 12/1990 privind protejarea populaţiei împotriva unor activităţi comerciale ilicite, republicată; 

Având în vedere prevederile Hotărârii Consiliului Local Sighişoara nr. 126/31.08.2006 privind procedura de autorizare a agenţilor economici pentru desfăşurarea unor activităţi economice pe raza municipiului Sighişoara, cu modificările şi completările ulterioare, raportat la care considerăm că se impune stabilirea unei proceduri care să nu mai prevadă  şi eliberarea unui acord de principiu;

Având în vedere Raportul de specialitate al Direcţiei Administrarea Patrimoniului, înregistrat cu nr. 25441/21.11.2014, prin care se propune aprobarea procedurii de autorizare a agenţilor economici pentru desfăşurarea unor activităţi economice pe raza municipiului, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (9), art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă procedura de eliberare a autorizaţiei de funcţionare pentru desfăşurarea unor activităţi economice pe raza municipiului Sighişoara, conform anexei, care face parte integrantă din prezenta hotărâre.

Art. 2. Cu data adoptării prezentei se abrogă Hotărârea Consiliului Local Sighişoara nr. 126/31.08.2006 privind procedura de autorizare a agenţilor economici pentru desfăşurarea unor activităţi economice pe raza municipiului Sighişoara, Hotărârea Consiliului Local Sighişoara nr. 3/25.01.2007 privind completarea procedurii de autorizare a agenţilor economici pentru desfăşurarea unor activităţi economice pe raza municipiului Sighişoara, Hotărârea Consiliului Local Sighişoara nr. 143/29.07.2010 privind completarea procedurii de eliberare a acordului de principiu, pentru desfăşurarea unor activităţi economice într-un anume loc, pe raza municipiului Sighişoara, precum şi orice alte dispoziţii contrare.

Art. 3. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului şi Compartimentul Autorizare activităţi economice din cadrul Municipiului Sighişoara.

Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Administrarea Patrimoniului ;

  1 ex. Compartimentul Autorizare activităţi economice.
  8 ex. 
A.B./G.V.
